**รายงานการประชุมสภาองค์การบริหารส่วนตำบลสี่เหลี่ยม**

**การประชุมสภาสามัญ สมัยที่ ๓**

 **ครั้งที่ 1 ประจำปี พ.ศ. 2567**

**วันที่ 15 เดือนสิงหาคม พ.ศ. 2567**

**ณ ห้องประชุมสภาองค์การบริหารส่วนตำบลสี่เหลี่ยม**

**อำเภอประโคนชัย จังหวัดบุรีรัมย์**

## ผู้มาประชุม

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 123456789 | นายสมพงษ์ เกาประโคนนายทรงศักดิ์ แดงสีนายสมควน ครุฑรัมย์นายพินิจ เรืองรัมย์นายสมปอง ศรีษะนอกนายชาติ ยืนยาวนายสมพร บุญสุขนายสุมิต ผิวนวนนางสาวสุวัจนา สุขกมล | ประธานสภาฯส.อบต.หมู่ที่ 2รองประธานสภาฯส.อบต.หมู่ที่ 8ส.อบต.หมู่ที่ 7ส.อบต.หมู่ที่ 4ส.อบต.หมู่ที่ 3ส.อบต.หมู่ที่ 1เลขานุการสภาฯ | สมพงษ์ เกาประโคนทรงศักดิ์ แดงสีสมควน ครุฑรัมย์พินิจ เรืองรัมย์สมปอง ศรีษะนอกชาติ ยืนยาวสมพร บุญสุขสุมิต ผิวนวนสุวัจนา สุขกมล |  |

## ผู้ไม่มาประชุม

* ไม่มี

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 12345678910 | นายศราวุธ สุขประโคนนายวิษณุกร ทองทวีนางศิริพร แม้นประโคนนายเจษฎากร ยินประโคนนายสุทัศน์ ลีประโคนนายนัทธพงศ์ เสาวโค นายวรเศรษฐ์ การะเกตุนายสมศักดิ์ พวงจำปีนางสุภัทรา เทียมมณีรัตน์นายไพรวัลย์ พัฒนพันธ์ | นายกอบต.ฯรองนายกอบต. ฯรองนายกอบต. ฯเลขานายกอบต.ฯหัวหน้าสำนักปลัดผอ.กองคลังผอ.กองช่างผอ.กองการศึกษาฯนักพัฒนาชุมชนฯนักวิเคราะห์ฯ | ศราวุธ สุขประโคนวิษณุกร ทองทวีศิริพร แม้นประโคนเจษฎากร ยินประโคนสุทัศน์ ลีประโคนนัทธพงศ์ เสาวโค วรเศรษฐ์ การะเกตุสมศักดิ์ พวงจำปีสุภัทรา เทียมมณีรัตน์ไพรวัลย์ พัฒนพันธ์ |  |

 -๒-

**เริ่มประชุม เวลา** 09.30 นาฬิกา

เมื่อถึงเวลาประชุมแล้ว เลขานุการสภาองค์การบริหารส่วนตำบลสี่เหลี่ยม ได้เชิญสมาชิก สภาองค์การบริหารส่วนตำบลสี่เหลี่ยมเข้าห้องประชุมและนับองค์ประชุมได้ 8 คน ครบองค์ประชุม เลขานุการสภาองค์การบริหารส่วนตำบลสี่เหลี่ยม ได้เชิญนายสมพงษ์ เกาประโคน ประธานสภาองค์การบริหารส่วนตำบลสี่เหลี่ยม จุดเทียน – ธูป บูชาพระรัตนตรัย เสร็จแล้วสวดมนต์พร้อมกัน ประธานสภาองค์การบริหารส่วนตำบลสี่เหลี่ยม ได้กล่าวเปิดประชุมตามระเบียบวาระดังต่อไปนี้

**ระเบียบวาระที่ 1** เรื่อง ประธานแจ้งให้ที่ประชุมทราบ

ประธานสภาฯ - ไม่มี

ที่ประชุม - รับทราบ

**ระเบียบวาระที่ 2** เรื่อง รับรองรายงานการประชุมครั้งที่แล้ว

ประธานสภาฯ - ไม่มี

ที่ประชุม - รับทราบ

**ระเบียบวาระที่ 3** เรื่อง เสนอเพื่อพิจารณา

 **3.1 การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.๒๕68**

**ตามระเบียบกระทรวงมหาดไทยว่าด้วย วิธีงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติม(ฉบับที่ 2 และ 3) พ.ศ. 2543 หมวด 3 ข้อ 23 , 25 ในวรรคที่ 1 ขั้นรับหลักการ พระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม (ฉบับที่ 7) พ.ศ. 2562 มาตรา 87 และระเบียบกระทรวงมหาดไทยว่าด้วย ข้อบังคับการประชุมสภาท้องถิ่น (แก้ไขเพิ่มเติมถึงฉบับที่ 2) พ.ศ. 2554 ข้อ 47**

**ในวาระที่ ๒ และวาระที่ ๓**

ประธานสภาฯ - เรียนนายกองค์การบริหารส่วนตำบลสี่เหลี่ยม รองนายกองค์การบริหารส่วนตำบล

สี่เหลี่ยม และสมาชิกสภาองค์การบริหารส่วนตำบลสี่เหลี่ยม ผู้ทรงเกียรติทุกท่าน

ก่อนที่จะดำเนินการพิจารณาร่างข้อบัญญัติงบประมาณรายจ่ายประจำปี พ.ศ. 2568 ในลำดับต่อไป ขอให้เลขานุการสภาองค์การบริหารส่วนตำบลสี่เหลี่ยม ได้ชี้แจงระเบียบข้อกฎหมายที่เกี่ยวข้อง เชิญครับ

เลขานุการสภาฯ - ขอบคุณค่ะ ท่านประธานสภาฯ ดิฉันขอชี้แจงระเบียบที่เกี่ยวข้องดังนี้ ค่ะ

 ระเบียบกระทรวงมหาดไทยว่าด้วย วิธีการงบประมาณขององค์กรปกครองส่วนท้องถิ่น พ.ศ. ๒๕๔1 แก้ไขเพิ่มเติม ฉบับที่ 2 และ 3 พ.ศ. ๒543

**“ ข้อ 23 ให้เจ้าหน้าที่งบประมาณทำการพิจารณาตรวจสอบ วิเคราะห์ และแก้ไขงบประมาณในชั้นต้น แล้วเสนอต่อคณะผู้บริหารท้องถิ่น**

 **เมื่อคณะผู้บริหารท้องถิ่น ได้พิจารณาอนุมัติให้ตั้งงบประมาณยอดใดเป็นงบประมาณประจำปีแล้ว ให้เจ้าหน้าที่งบประมาณรวบรวมและจัดทำเป็นร่างงบประมาณรายจ่ายเสนอต่อคณะผู้บริหารท้องถิ่นอีกครั้งเพื่อเสนอต่อคณะผู้บริหารท้องถิ่นได้นำเสนอต่อสภาท้องถิ่นภายในวันที่ 15 สิงหาคม”**

-3-

**“ข้อ 25 การพิจารณาให้ความเห็นชอบร่างงบประมาณรายจ่ายของสภาท้องถิ่น และการพิจารณาอนุมัติร่างงบประมาณรายจ่ายของผู้มีอำนาจอนุมัติให้เป็นไปตามที่กำหนดไว้ในกฎหมาย ระเบียบข้อบังคับขององค์กรปกครองส่วนท้องถิ่นแต่ละรูปแบบ**

 **พระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม (ฉบับที่ 7) พ.ศ. 2562 ”**

**“ข้อ 87 งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบลให้จัดทำเป็นข้อบัญญัติองค์การบริหารส่วนตำบล และจะเสนอได้ก็แต่นายกองค์การบริหารส่วนตำบลตามระเบียบและวิธีการที่กระทรวงมหาดไทยกำหนด(วรรคแรก)”**

 **ถ้าในระหว่างปีงบประมาณใด รายจ่ายซึ่งกำหนดไว้ในงบประมาณไม่พอใช้จ่ายประจำปีนั้นหรือมีความจำเป็นต้องตั้งรายจ่ายขึ้นใหม่ระหว่างปี ให้จัดทำข้อบัญญัติงบประมาณรายจ่ายเพิ่มเติม(วรรคสอง)**

 **เมื่อสภาองค์การบริหารส่วนตำบลเห็นชอบด้วยกับร่างข้อบัญญัติงบประมาณรายจ่ายประจำปี หรือร่างข้อบัญญัติงบประมาณรายจ่ายเพิ่มเติมแล้ว ให้เสนอนายอำเภอเพื่อขออนุมัติและให้นายอำเภอพิจารณาให้แล้วเสร็จภายในสิบห้าวัน นับแต่วันที่ได้รับร่างข้อบัญญัติดังกล่าว**

 **ในกรณีสภาองค์การบริหารส่วนตำบล มีมติยืนยันตามร่างข้อบัญญัติงบประมาณรายจ่ายประจำปี หรือร่างข้อบัญญัติงบประมาณรายจ่ายเพิ่มเติม ให้นายอำเภอส่งร่างข้อบัญญัตินั้นไปยังผู้ว่าราชการจังหวัดภายในกำหนดเวลาสิบห้าวัน นับแต่วันที่สภาองค์การบริหารส่วนตำบลแจ้งมติยืนยันเพื่อให้ผู้ว่าราชการจังหวัดพิจารณาภายในสิบห้าวัน ถ้าผู้ว่าราชการจังหวัดเห็นชอบด้วยกับร่างข้อบัญญัตินั้น ให้ผู้ว่าราชการจังหวัดส่งไปยังนายอำเภอเพื่อลงชื่ออนุมัติ หากพ้นกำหนดเวลาดังกล่าวแล้วไม่แล้ว**

**เสร็จ(วรรค 5)**

 **ถ้านายอำเภอไม่อนุมัติต้องแจ้งเหตุผล และส่งคืนให้สภาองค์การบริหารส่วนตำบล เพื่อพิจารณาทบทวนร่างข้อบัญญัตินั้นใหม่ หากพ้นกำหนดเวลาดังกล่าวแล้วนายอำเภอพิจารณาไม่แล้วเสร็จให้ถือว่านายอำเภออนุมัติร่างข้อบัญญัติดังกล่าว(วรรค 4)**

 **ในการพิจารณาร่างข้อบัญญัติงบประมาณรายจ่ายประจำปีหรือว่าร่างข้อบัญญัติเพิ่มเติม สภาองค์การบริหารส่วนตำบลต้องพิจารณาให้แล้วเสร็จภายในหกสิบวันนับแต่ที่ได้รับร่างข้อบัญญัตินั้น เมื่อพ้นกำหนดเวลาดังกล่าวแล้ว ถ้าสภาองค์การบริหารส่วนตำบลพิจารณาไม่แล้วเสร็จ ให้ถือว่าสภาองค์การบริหารส่วนตำบลให้ความเห็นชอบตามที่นายกองค์การบริหารส่วนตำบลเสนอและให้ดำเนินการตามวรรคสามต่อไป(วรรค 6)**

-4-

 **ถ้าข้อบัญญัติงบประมาณรายจ่ายประจำปีออกไม่ทันปีงบประมาณใหม่ ให้ใช้ข้อบัญญัติงบประมาณรายจ่ายประจำปีในปีงบประมาณที่แล้วไปพลางก่อน(วรรค 7)**

 **ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม สมาชิกสภาองค์การบริหารส่วนตำบลจะแปรญัตติเพิ่มเติมรายการหรือจำนวนในราชการมิได้ แต่อาจแปรญัตติได้ในทางลดหรือตัดทอนรายจ่าย ซึ่งมิได้เป็นรายจ่ายที่เป็นเงินส่งใช้ต้นเงินกู้ ดอกเบี้ยเงินกู้ หรือเงินที่กำหนดให้จ่ายตามกฎหมาย และในการพิจารณาของสภาองค์การบริหารส่วนตำบล การเสนอ การแปรญัตติ หรือการกระทำด้วยประการใดๆ ที่มีผลให้สมาชิกสภาองค์การบริหารส่วนตำบลมีส่วนไม่ว่าโดยทางตรงหรือโดยอ้อมในการใช้งบประมาณรายจ่ายจะกระทำมิได้”**

**ระเบียบกระทรวงมหาดไทยว่าด้วย ข้อบังคับการประชุมสภาท้องถิ่น แก้ไขเพิ่มเติม (ฉบับที่ 2) พ.ศ. 2554**

**“ข้อ 47 ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปรายห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว เพื่อประโยชน์แก่การพิจารณาร่างข้อบัญญัติวาระที่ 1 สภาท้องถิ่นจะให้คณะกรรมการสภาท้องถิ่นพิจารณาก่อนรับหลักการก็ได้”** ค่ะ ดิฉันขอชี้แจ้งในระเบียบข้อกฎหมายที่เกี่ยวข้องแต่เพียงเท่านี้

ประธานสภาฯ - เนื่องจากผู้บริหารห้องถิ่นได้ยื่นญัตติเสนอร่างข้อบัญญัติองค์การบริหารส่วนตำบล เรื่อง

งบประมาณรายจ่ายทั่วไป ประจำปีงบประมาณ พ.ศ. 2568 ต่อประธานสภาองค์การบริหารส่วนตำบลสี่เหลี่ยม เพื่อประกาศเรียกประชุมสภาองค์การบริหารส่วนตำบลสี่เหลี่ยม และพิจารณาให้ความเห็นชอบต่อการเสนอร่างข้อบัญญัติงบประมาณรายจ่าย

ต่อไป ผมขอเรียนเชิญท่านนายกองค์การบริหารส่วนตำบลสี่เหลี่ยม ได้แถลงหลักการและเหตุผลในการเสนอร่างข้อบัญญัติองค์การบริหารส่วนตำบลสี่เหลี่ยม เรื่องงบประมาณรายจ่ายประจำปีงบประมาณ พ.ศ. 2568 ต่อที่ประชุมสภาองค์การบริหารส่วนตำบลสี่เหลี่ยม ขอเชิญครับ

นายก อบต. เรียนท่านประธานสภาองค์การบริหารส่วนตำบลสี่เหลี่ยมและท่านสมาชิกองค์การบริหาร

 ส่วนตำบลสี่เหลี่ยมทุกท่าน บัดนี้ ถึงเวลาที่คณะผู้บริหารองค์การบริหารส่วนตำบล

สี่เหลี่ยม จะได้เสนอร่างข้อบัญญัติองค์การบริหารส่วนตำบลสี่เหลี่ยม เรื่อง งบประมาณ

 รายจ่ายประจำปีงบประมาณ พ.ศ. 2568 ต่อสภาองค์การบริหารส่วนตำบลสี่เหลี่ยม

อีกครั้งหนึ่ง ฉะนั้นในโอกาสนี้คณะผู้บริหารองค์การบริหารส่วนตำบลสี่เหลี่ยม

จึงขอชี้แจงให้ประธานสภาองค์การบริหารส่วนตำบลสี่เหลี่ยม จึงชี้แจงให้ประธานสภา

องค์การบริหารส่วนตำบลสี่เหลี่ยมและสมาชิกสภาองค์การบริหารส่วนตำบลสี่เหลี่ยม

ทุกท่านได้ทราบถึงลักษณะการคลังตลอดจนหลักการและแนวนโยบายการดำเนินงาน

ในปีงบประมาณ พ.ศ. 2568 ดังต่อไปนี้

-5-

|  |  |  |  |  |  |
| --- | --- | --- | --- | --- | --- |
|  |  **สถานะการคลัง** **1. งบประมาณรายจ่ายทั่วไป** |  |  |  |  |

ในปีงบประมาณ พ.ศ. 2567 ณ วันที่ 30 มิถุนายน พ.ศ. 2567 องค์การบริหารส่วนตำบลสี่เหลี่ยมมีสถานะการเงิน ดังนี้

 ๑.๑.๑ เงินฝากธนาคารทั้งสิ้น 63,862,202.66 บาท

 ๑.๑.๒ เงินสะสม 31,088,299.64 บาท

 ๑.๑.๓ ทุนสำรองเงินสะสม 19,469,426.34 บาท

 ๑.๑.๔ รายการกันเงินไว้แบบก่อหนี้ผูกพันและยังไม่ได้เบิกจ่ายจำนวน - บาท

 ๑.๑.๕ รายการที่ได้กันเงินไว้โดยยังไม่ได้ก่อหนี้ผูกพันจำนวน - บาท

 **๒. การบริหารงบประมาณในปีงบประมาณ พ.ศ. ๒๕66**

 **(๑ ) รายรับจริงทั้งสิ้น จำนวน 37,992,954.01 บาท**

 หมวดภาษีอากร จำนวน 80,804.77 บาท

 หมวดค่าธรรมเนียม ค่าปรับและใบอนุญาต จำนวน 19,016.80 บาท

 หมวดรายได้จากทรัพย์สิน จำนวน 196,961.57 บาท

 หมวดรายได้จากสาธารณูปโภคและการพาณิชย์ จำนวน 0.00 บาท

 หมวดรายได้เบ็ดเตล็ด จำนวน 181,390.51 บาท

 หมวดรายได้จากทุน จำนวน 0.00 บาท

 หมวดภาษีจัดสรร จำนวน 19,250,370.36 บาท

 หมวดเงินอุดหนุนทั่วไป จำนวน 18,264,410.00 บาท

 **(2) เงินอุดหนุนที่รัฐบาลให้โดยระบุวัตถุประสงค์ จำนวน 0.00 บาท**

 **(3) รายจ่ายจริง จำนวน 29,173,434.07 บาท**

 งบกลาง จำนวน 10,717,๒๒๕.00 บาท

 งบบุคลากร จำนวน 9,636,900.00 บาท

 งบดำเนินการ จำนวน 6,405,124.07 บาท

 งบลงทุน จำนวน 302,150.00 บาท

งบเงินอุดหนุน จำนวน 2,112,035.00 บาท

งบรายจ่ายอื่น จำนวน 0.00 บาท

 **(4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์**

จำนวน 0.00 บาท

 **(5 ) รายจ่ายที่จ่ายจากเงินสะสม** จำนวน 24,000,000.00 บาท

 **(6) รายจ่ายที่จ่ายจากเงินทุนสำรองเงินสะสม**  จำนวน 0.00 บาท

 **(7) รายจ่ายที่จ่ายจากเงินกู้** จำนวน 0.00 บาท

และได้จัดทำร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕68 โดยได้จัดทำรายจ่ายแยกออกเป็นด้าน ประกอบด้วยรายจ่าย ดังนี้

 **ด้านบริหารทั่วไป**

 - แผนงานบริหารทั่วไป ยอดรวม **10,462,360**.00 บาท

 - แผนงานการรักษาความสงบภายใน ยอดรวม 1,108,000.00 บาท

  **ด้านบริการชุมชนและสังคม**

 - แผนงานการศึกษา ยอดรวม 7,775,271.00 บาท

 -6-

 - แผนงานสาธารณสุข ยอดรวม 2,193,600.00 บาท - แผนงานสังคมสงเคราะห์ ยอดรวม 2,172,620.00 บาท

 - แผนงานเคหะและชุมชน ยอดรวม 2,009,640.00 บาท

 - แผนงานการศาสนา วัฒนธรรมและนันทนาการ ยอดรวม 611,000.00บาท

 **ด้านการเศรษฐกิจ**

 - แผนงานอุตสาหกรรมและการโยธา ยอดรวม 1,600,000.00 บาท

 - แผนงานการเกษตร ยอดรวม 325,300.00 บาท

  **ด้านการดำเนินงานอื่น**

- แผนงานงบกลาง ยอดรวม 10,742,209.00 บาท

 **งบประมาณรายจ่ายทั้งสิ้น 39,000,000.00 บาท**

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | **รายรับจริง** **ปี 2566** | **ประมาณการ** **ปี 2567** | **ประมาณการ** **ปี 2568** |
| **รายได้จัดเก็บเอง** |   |   |   |
| หมวดภาษีอากร | 80,804.77 | 63,000.00 | 85,000.00 |
| หมวดค่าธรรมเนียม ค่าปรับ และใบอนุญาต | 19,016.80 | 23,500.00 | 35,000.00 |
| หมวดรายได้จากทรัพย์สิน | 196,961.57 | 190,000.00 | 250,000.00 |
| หมวดรายได้จากสาธารณูปโภคและการพาณิชย์ | 0.00 | 0.00 | 0.00 |
| หมวดรายได้เบ็ดเตล็ด |  181,390.51 | 150,000.00 | 0.00 |
| หมวดรายได้จากทุน | 0.00 | 10,000.00 | 10,000.00 |
| **รวมรายได้จัดเก็บเอง** | **478,173.65** | **436,500.00** | **380,000.00** |
| **รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** |   |   |   |
| หมวดภาษีจัดสรร | 19,250,370.36 | 18,315,500.00 | 20,020,000.00 |
| **รวมรายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** | 19,250,370.36 | 18,315,500.00 | 20,020,000.00 |
| **รายได้ที่รัฐบาลอุดหนุนให้องค์กรปกครองส่วนท้องถิ่น** |   |   |   |
| หมวดเงินอุดหนุนทั่วไป | 18,264,410.00 | 18,300,000.00 | 18,600,000.00 |
| **รวมรายได้ที่รัฐบาลอุดหนุนให้องค์กรปกครองส่วนท้องถิ่น** | 18,264,410.00 | 18,300,000.00 | 18,600,000.00 |
| **รวม** | **37,992,954.01** | **37,052,000.00** | **39,000,000.00** |

ผมขอเชิญหัวหน้าส่วนต่างๆ ชี้แจงรายละเอียดข้อบัญญัติงบประมาณรายจ่ายประจำปีงบประมาณ พ.ศ. ๒๕68 ในแต่ละส่วน ต่อไป เริ่มที่สำนักปลัดฯ ขอเชิญครับ

นายสุทัศน์ ฯ - ขอบคุณครับท่านนายกฯ กระผมนายสุทัศน์ ลีประโคน ตำแหน่ง หัวหน้าสำนักปลัดฯ

-7-

หัวหน้าสำนักปลัดฯ องค์การบริหารส่วนตำบลสี่เหลี่ยม ขอชี้แจงรายละเอียดงบประมาณรายจ่ายของทุกส่วน เนื่องจากในปีงบประมาณนี้เราจัดทำในรูปแบบ E-LAAS จึงทำให้รูปแบบเปลี่ยนไป โดยจะแยกเป็นแผนงานและงาน ซึ่งมีรายละเอียด ดังนี้

องค์การบริหารส่วนตำบลสี่เหลี่ยม ตั้งงบประมาณรายจ่ายทั้งสิ้น **39,000,000.00** บาท

 ประกอบด้วย แผนงานและงาน ดังนี้

 **แผนงานบริหารงานทั่วไป ตั้งงบประมาณไว้จำนวน 10,462,360.00 บาท แยกเป็น**

 ๑. งานบริหารทั่วไป รวมเป็นเงิน 6,541,040.00 บาท แยกเป็น

 - งบบุคลากร เป็นเงิน 5,219,040.00 บาท

 - งบดำเนินงาน เป็นเงิน 1,278,000.00 บาท

 - งบลงทุน เป็นเงิน 32,000.00 บาท

 - งบรายจ่ายอื่น เป็นเงิน 0.00 บาท

 - งบเงินอุดหนุน เป็นเงิน 12,000.00 บาท

 ๒. งานวางแผนสถิติและวิชาการ รวมเป็นเงิน 604,480.00 บาท

 - งบบุคลากร เป็นเงิน 468,480.00 บาท

 - งบดำเนินงาน เป็นเงิน 136,000.00 บาท

นายนัทธพงศ์ฯ 3. งานบริหารงานคลัง รวมเป็นเงิน 3,051,840.00 บาท แยกเป็น

ผอ.กองคลัง - งบบุคลากร เป็นเงิน 2,315,240.00 บาท

 - งบดำเนินงาน เป็นเงิน 731,000.00 บาท

 - งบลงทุน เป็นเงิน 5,600.00 บาท

นายสุทัศน์ฯ **แผน****งานควบคุมภายในและการตรวจสอบภายใน รวมเป็นเงิน**

หัวหน้าสำนักปลัดฯ **265,000.00 บาท แยกเป็น**

1. งานบริหารทั่วไปเกี่ยวกับงานควบคุมภายในและการตรวจสอบภายใน

เป็นเงิน 265,000.00 บาท

 - งบบุคลากร เป็นเงิน 215,000.00 บาท

 - งบดำเนินงาน เป็นเงิน 50,000.00 บาท

นายสุทัศน์ฯ **แผนงานการรักษาความสงบภายใน รวมเป็นเงิน 433,640.00 บาท แยกเป็น**

หัวหน้าสำนักปลัดฯ ๑. งานบริหารทั่วไปเกี่ยวกับการรักษาความสงบภายใน เป็นเงิน 433,640.00บาท

 - งบบุคลากร เป็นเงิน 369,240.00 บาท

 - งบดำเนินงาน เป็นเงิน 64,400.00 บาท

 - งบอุดหนุน เป็นเงิน 25,000.00 บาท

 **แผนงานป้องกันและบรรเทาสาธารณภัย รวมเป็นเงิน 674,360.00 บาท แยกเป็น**

 ๑. งานงานป้องกันและบรรเทาสาธารณภัย เป็นเงิน 674,360.00บาท

 - งบบุคลากร เป็นเงิน 279,360.00บาท

 - งบดำเนินงาน เป็นเงิน 385,000.00 บาท

 - งบอุดหนุน เป็นเงิน 10,000.00 บาท

นายสมศักดิ์ฯ **แผนงานการศึกษา รวมเป็นเงิน 7,775,271.00 บาท แยกเป็น**

ผอ.กองการศึกษาฯ ๑. งานบริหารทั่วไปเกี่ยวกับการศึกษา เป็นเงิน 2,396,080.00 บาท

 - งบบุคลากร เป็นเงิน 1,428,080.00 บาท

 - งบดำเนินงาน เป็นเงิน 958,000.00 บาท

 -8-

 - งบลงทุน เป็นเงิน 10,000.00 บาท

 ๒. งานระดับก่อนวัยเรียนและประถมศึกษา เป็นเงิน 5,379,191.00 บาท

 - งบบุคลากร เป็นเงิน 1,124,000.00 บาท

 - งบดำเนินงาน เป็นเงิน 2,156,291.00 บาท

 - งบลงทุน เป็นเงิน 129,500.00 บาท

 - งบเงินอุดหนุน เป็นเงิน 1,969,400.00 บาท

นายสุทัศน์ฯ **แผนงานสาธารณสุข รวมเป็นเงิน 2,193,600.00 บาท แยกเป็น**

หัวหน้าสำนักปลัดฯ ๑. งานบริหารทั่วไปเกี่ยวกับสาธารณสุข เป็นเงิน 1,345,600.00 บาท

 - งบบุคลากร เป็นเงิน 619,600.00 บาท

 - งบดำเนินงาน เป็นเงิน 507,000.00 บาท

 - งบลงทุน เป็นเงิน 59,000.00 บาท

 - งบเงินอุดหนุน เป็นเงิน 160,000.00 บาท

 ๒. งานบริการสาธารณสุขและงานสาธารณสุขอื่น เป็นเงิน 848,000.00 บาท

 - งบดำเนินงาน เป็นเงิน 848,000.00 บาท

นางสุภัทราฯ **แผนงานสังคมสงเคราะห์ รวมเป็นเงิน 2,172,620.00 บาท แยกเป็น**

นักพัฒนาชุมชนฯ ๑. งานบริหารทั่วไปเกี่ยวกับสังคมสงเคราะห์ เป็นเงิน 2,012,620.00 บาท

 - งบดำเนินงาน เป็นเงิน 468,000.00 บาท

 - งบลงทุน เป็นเงิน 207,600.00 บาท

 - งบเงินอุดหนุน เป็นเงิน 40,000.00 บาท

 ๑. งานสวัสดิการและสังคมและสังคมสงเคราะห์ เป็นเงิน 160,000.00 บาท

 - งบดำเนินงาน เป็นเงิน 160,000.00 บาท

นายวรเศรษฐ์ฯ **แผนงานเคหะและชุมชน รวมเป็นเงิน 2,009,640.00 บาท แยกเป็น**

ผอ.กองช่าง ๑. งานบริหารทั่วไปเกี่ยวกับเคหะและชุมชน เป็นเงิน 2,009,640.00 บาท

 - งบบุคลากร เป็นเงิน 1,360,440.00 บาท

 - งบดำเนินงาน เป็นเงิน 607,000.00 บาท

 - งบลงทุน เป็นเงิน 42,200.00 บาท

 - งบเงินอุดหนุน เป็นเงิน 0.00 บาท

นายสมศักดิ์ฯ **แผนงานการศาสนาวัฒนธรรมและนันทนาการ รวมเป็นเงิน 611,000.00 บาท**

ผอ.กองการศึกษา **แยกเป็น**

 ๑. งานกีฬาและนันทนาการ เป็นเงิน 330,000.00 บาท

 - งบดำเนินงาน เป็นเงิน 300,000.00 บาท

 - งบเงินอุดหนุน เป็นเงิน 30,000.00 บาท

 ๒. งานศาสนาและวัฒนธรรมท้องถิ่น เป็นเงิน 281,000.00 บาท

 - งบดำเนินงาน เป็นเงิน 171,000.00 บาท

 - งบเงินอุดหนุน เป็นเงิน 110,000.00 บาท

นายวรเศรษฐ์ฯ **แผนงานอุตสาหกรรมและการโยธา รวมเป็นเงิน 1,600,000.00 บาท แยกเป็น**

ผอ.กองช่าง- งบเงินอุดหนุน เป็นเงิน 1,600,000.00 บาท

 -9-

นายสุทัศน์ ฯ **แผนงานการเกษตร รวมเป็นเงิน 325,300.00 บาท แยกเป็น**

หัวหน้าสำนักปลัดฯ - งบบุคลากร เป็นเงิน 217,800.00บาท

 - งบดำเนินงาน เป็นเงิน 51,000.00 บาท

 - งบลงทุน เป็นเงิน 10,000.00 บาท

 1. งานสิ่งแวดล้อมและทรัพยากรธรรมชาติ เป็นเงิน 47,000.00บาท

 - งบดำเนินการ เป็นเงิน 47,000.00 บาท

นายไพรวัลย์ฯ **แผนงานงบกลาง รวมเป็นเงิน 10,742,209.00 บาท**

นักวิเคราะห์นโยบายและแผน

เลขานุการสภาฯ - ค่ะ สำหรับงบประมาณรายจ่ายประจำปี ๒๕68 ขององค์การบริหารส่วนตำบลสี่เหลี่ยมได้ตั้งประมาณการรับไว้ 39,000,0๐๐.00 บาท และประมาณการรายจ่ายไว้ทั้งสิ้น 39,000,0๐๐.00 บาท ซึ่งเป็นการตั้งงบประมาณแบบ**สมดุล** รายละเอียดแยกเป็นแผนงานและงานมีเพียงเท่านี้ ขอบคุณค่ะ

ประธานสภาฯ - มีสมาชิกสภา ฯ ท่านใดสงสัยหรือจะสอบถามอะไรเพิ่มเติมหรือจะอภิปรายใน

 เรื่องใดอีกหรือไม่

ที่ประชุม - ได้ใช้เวลาปรึกษาหารือกันเป็นเวลานานพอสมควร และได้อภิปรายอย่างกว้างขวาง

ประธานสภา ฯ - หลังจากที่ได้ใช้เวลาปรึกษาหารือกันเป็นเวลานานพอสมควร ต่อไปจะขอมติที่ประชุมเพื่อลงมติรับหลักการแห่งร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕68 ในวาระที่ ๑ เชิญครับ

เลขานุการสภาฯ - ก่อนที่จะลงมติ ดิฉันขอนับองค์ประชุมก่อนนะคะ หลังจากนับองค์ประชุมได้ จำนวน 8 คน ถือว่าครบองค์ประชุม เชิญค่ะ

**มติที่ประชุม - ที่ประชุมได้มีมติรับหลักการแห่งร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕68 วาระที่ ๑ จำนวน 7 เสียง (ประธานสภาฯ งดออกเสียง 1 เสียง)**

 **3.2 การแต่งตั้งคณะกรรมการแปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ. 2568**

 เมื่อได้มติรับหลักการแห่งร่างข้อบัญญัติในวาระที่ ๑ แล้ว ต่อไปจะเป็นการแต่งตั้งคณะกรรมการแปรญัตติร่างข้อบัญญัติฯ ขอเชิญเลขานุการสภาฯ ได้ชี้แจงรายละเอียดเกี่ยวกับระเบียบฯที่เกี่ยวข้อง ขอเชิญครับ

เลขานุการสภาฯ - ขอบคุณค่ะ ท่านประธานสภาฯ ดิฉันขอชี้แจงระเบียบที่เกี่ยวข้องดังนี้ค่ะ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ (แก้ไขเพิ่มเติม ถึง(ฉบับที่๒) พ.ศ. ๒๕๕๔)

**“ ข้อ ๔๙ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย**

**ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือโดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติ จะต้องมีสมาชิก**

**-10-**

**สภาท้องถิ่นรับรองเช่นเดียวกับการเสนอญัตติการเสนอคำแปรญัตติให้อนุโลมใช้ตามแบบท้ายระเบียบนี้**

 **ในการพิจารณาร่างข้อบัญญัติวาระที่สอง กรณีการพิจารณาสามวาระรวดเดียว ผู้แปรญัตติอาจเสนอคำแปรญัตติด้วยวาจาได้”**

 **“ ข้อ 105 ภายใต้บังคับข้อ 103 และข้อ 104 สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่างๆ ตามความจำเป็นแก่กิจการในหน้าที่ของสภาท้องถิ่น ดังนี้**

 **(3) คณะกรรมการแปรญัตติร่างข้อบัญญัติ**

 **ถ้ามีความจำเป็น คณะกรรมการแต่ละคณะอาจตั้งคณะอนุกรรมการพิจารณารายละเอียดในกิจการซึ่งเป็นหน้าที่ของคณะกรรมการสภาท้องถิ่นแล้วเสนอรายงานต่อคณะกรรมการสภาท้องถิ่นเพื่อพิจารณา”**

 ดิฉันขอชี้แจงระเบียบข้อกฎหมายแต่เพียงเท่านี้ ขอบคุณค่ะ

ประธานสภาฯ - ผมขอให้สมาชิกสภาท้องถิ่นได้เสนอจำนวนของคณะกรรมการแปรญัตติครับว่าเราเห็นควรจะให้มีคณะกรรมการแปรญัตติร่างข้อบัญญัติจำนวนกี่คน ขอเชิญครับ

นายชาติ ฯ - ผมขอเสนอจำนวน 3 คนครับ โดยมีผู้รับรองคือ

ส.อบต.ม.4 1. นายสุมิต ผิวนวน สมาชิกสภาองค์การบริหารส่วนตำบลสี่เหลี่ยม หมู่ที่ 1

2. นายสมควน ครุฑรัมย์ สมาชิกสภาองค์การบริหารส่วนตำบลสี่เหลี่ยม หมู่ที่ 6

 **มติที่ประชุม** - ได้มีมติให้มีคณะกรรมการแปรญัตติร่างข้อบัญญัติ ให้มีจำนวน ๓ คน

 ด้วยคะแนนเสียง 7 เสียง และ (ประธานสภาฯงดออกเสียง จำนวน ๑ เสียง)

ประธานสภาฯ - ในลำดับต่อไป ผมขอให้สมาชิกสภาท้องถิ่นได้เสนอรายชื่อเพื่อคัดเลือกให้เป็นคณะกรรมการแปรญัตติร่างข้อบัญญัติ ขอเชิญครับ

นายสมพรฯ - ผมนายสมพร บุญสุข สมาชิกสภาองค์การบริหารส่วนตำบลสี่เหลี่ยม หมู่ที่ 3

ส.อบต.ม. 7 ขอเสนอนายพินิจ เรืองรัมย์ สมาชิกสภาองค์การบริหารส่วนตำบลสี่เหลี่ยม หมู่ที่ 8 เป็นคณะกรรมการครับ โดยมีผู้รับรองคือ

1. นายชาติ ยืนยาว สมาชิกสภาองค์การบริหารส่วนตำบลสี่เหลี่ยม หมู่ที่ 4 เป็นผู้รับรอง

2. นายทรงศักดิ์ แดงสี สมาชิกสภาองค์การบริหารส่วนตำบลสี่เหลี่ยม หมู่ที่ 2 เป็นผู้รับรอง

นายชาติฯ - ผมนายชาติ ยืนยาว สมาชิกสภาองค์การบริหารส่วนตำบลสี่เหลี่ยม หมู่ที่ 4

ส.อบต.ม.4 ขอเสนอ นายสมปอง ศรีษะนอก สมาชิกสภาองค์การบริหารส่วนตำบลสี่เหลี่ยม หมู่ที่ 7 เป็นกรรมการครับ โดยมีผู้รับรองคือ

1. นายสุมิต ผิวนวน สมาชิกสภาองค์การบริหารส่วนตำบลสี่เหลี่ยม หมู่ที่ 1 เป็นผู้รับรอง

2. นายสมพร บุญสุข สมาชิกสภาองค์การบริหารส่วนตำบลสี่เหลี่ยม หมู่ที่ 3 เป็นผู้รับรอง

นายสมปองฯ - ผมนายสมปอง ศรีษะนอก สมาชิกสภาองค์การบริหารส่วนตำบลสี่เหลี่ยม หมู่ที่ 7

 ส.อบต.ม.7 ขอเสนอนายสมควน ครุฑรัมย์ สมาชิกสภาองค์การบริหารส่วนตำบลสี่เหลี่ยม หมู่ที่ 6 เป็นกรรมการครับ โดยมีผู้รับรองคือ

-11-

1. นายพินิจ เรืองรัมย์ สมาชิกสภาองค์การบริหารส่วนตำบลสี่เหลี่ยม หมู่ที่ 8

เป็นผู้รับรอง

2. นายชาติ ยืนยาว สมาชิกสภาองค์การบริหารส่วนตำบลสี่เหลี่ยม หมู่ที่ 4 เป็นผู้รับรอง

ประธานสภาฯ - มีที่ประชุมท่านใดเห็นเป็นอย่างอื่นหรือไม่ สรุปว่าคณะกรรมการแปรญัตติประกอบด้วย

 **1. นายพินิจ เรืองรัมย์ สมาชิกสภาองค์การบริหารส่วนตำบลสี่เหลี่ยม หมู่ที่ 8**

 **เป็นกรรมการ**

**2. นายสมปอง ศรีษะนอก สมาชิกสภาองค์การบริหารส่วนตำบลสี่เหลี่ยม หมู่ที่ 7**

 **เป็นกรรมการ**

**3. นายสมควน ครุฑรัมย์ สมาชิกสภาองค์การบริหารส่วนตำบลสี่เหลี่ยม หมู่ที่ 6**

 **เป็นกรรมการ**

ที่ประชุม - รับทราบ

ประธานสภาฯ - ต่อไป ขอให้ที่ประชุมกำหนดเวลาเสนอคำแปรญัตติต่อคณะกรรมการแปรญัตติ (ไม่น้อยกว่ายี่สิบสี่ชั่วโมงนับแต่รับหลักการ) และกำหนดระยะเวลาพิจารณาคำแปรญัตติที่คณะกรรมการแปรญัตติได้รับไว้

ที่ประชุม - ได้กำหนดเวลารับคำแปรญัตติ จากผู้บริหาร สมาชิกสภาฯ ผู้ยื่นญัตติ

**วันที่ 19 สิงหาคม ๒๕67 ตั้งแต่เวลา 08.30 นาฬิกา – เวลา 16.30 นาฬิกา**

**วันที่ 20 สิงหาคม 2567 ตั้งแต่เวลา 08.30 นาฬิกา – เวลา 16.30 นาฬิกา**

**วันที่ 21 สิงหาคม 2567 ตั้งแต่เวลา 08.30 นาฬิกา – เวลา 16.30 นาฬิกา**

ประธานสภาฯ - เมื่อได้คัดเลือกคณะกรรมการแปรญัตติแล้ว และได้กำหนดระยะเวลายื่นคำขอแปร ญัตติและระยะเวลาในการยื่นคำแปรญัตติเสร็จเรียบร้อยแล้ว หลังจากนี้ก็จะเป็นหน้าที่ของคณะกรรมการแปรญัตติ

ที่ประชุม - รับทราบ

**4.1 การพิจารณาแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ประจำปี 2567 ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 ข้อ 27 ของกองการศึกษา ฯ จำนวน 3 รายการ**

ประธานสภาฯ - การพิจารณาแก้ไขเปลี่ยนแปลงคำชี้แจงงบประมาณรายจ่ายประจำปี 2568 เชิญเลขานุการสภาได้ชี้แจงระเบียบข้อกฎหมายที่เกี่ยวข้อง เชิญครับ

เลขานุการสภาฯ - ขอบคุณท่านประธานสภาองค์การบริหารส่วนตำบลสี่เหลี่ยม ดิฉันชี้แจงรายละเอียดที่เกี่ยวข้องดังนี้ ตามระเบียบกระทรวงมหาดไทยว่าด้วย วิธีการงบประมาณขององค์กรปกครองส่วนท้องถิ่น พ.ศ. 2568 “ข้อ 27 การโอนเงินงบประมาณรายจ่ายในงบลงทุนโดยการโอนเพิ่ม โอนลด ที่ทำให้ ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น ” ดิฉันขอชี้แจงแต่เพียงเท่านี้ค่ะ

-12-

ประธานสภาฯ - ครับ ขอชี้แจงรายละเอียดเกี่ยวกับการแก้ไขเปลี่ยนแปลง เชิญกองสวัสดิการสังคม

นายสมศักดิ์ฯ - กระผม นายสมศักดิ์ พวงจำปี ผู้อำนวยการกองการศึกษา ฯ ขอชี้แจง ดังต่อไปนี้ครับ

ผอ.กองการศึกษาฯ

**รายละเอียดโครงการที่ขอโอนตั้งจ่ายรายการใหม่**

**โครงการเดิม**

 **รายการจ่ายเดิม**

 แผนงานการศาสนา วัฒนธรรม และนันทนาการ งานกีฬาและนันทนาการ โครงการแข่งขันกีฬาชิงถ้วยพระราชทานสมเด็จพระกนิษฐาธิราชเจ้ากรมสมเด็จพระเทพรัตราชสุดาฯสยามบรมราชกุมารี “ประโคนชัยเกมส์” ตั้งไว้เป็นจำนวนเงิน 90,000 บาท เพื่อจ่ายเป็นค่าใช้จ่ายตามโครงการส่งนักกีฬาขององค์กรบริหารส่วนตำบลสี่เหลี่ยม เข้าร่วมแข่งขันกีฬาชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯสยามบรมราชกุมารี " ประโคนชัยเกมส์ ครั้งที่ 20 " โดยมีค่าใช้จ่ายประกอบด้วยค่าใช้จ่ายสำหรับนักกีฬา ผู้ควบคุมทีมหรือผู้ฝึกสอน ค่าใช้จ่ายในการฝึกซ้อมกีฬาผู้ควบคุมทีมหรือผู้ฝึกสอน ค่าวัสดุอุปกรณ์กีฬา ค่าเวชภัณฑ์และอุปกรณ์เวชภัณฑ์ ค่าชุดนักกีฬาผู้ควบคุมทีมหรือผู้ฝึกสอน ค่าอาหารและเครื่องดื่มไม่มีมีแอลกอฮอล์ ค่าน้ำแข็ง น้ำดื่มและเครื่องดื่มให้พลังงาน และค่าใช้จ่ายอื่นๆ ที่เกี่ยวข้องกับโครงการ ฯลฯเป็นไปตามระเบียบกระทรวงมหาดไทยว่าด้วยการเบิกค่าใช้จ่ายในการจัดงาน การจัดกิจกรรมสาธารณะ การส่งเสริมกีฬา และการแข่งขันกีฬาขององค์กรปกครองส่วนท้องถิ่น พ.ศ. 2564 เป็นไปตามแผนพัฒนาท้องถิ่น (พ.ศ. 2566 - 2570) หน้า 197 ลำดับที่ 4 (แผนงานศาสนา วัฒนธรรม และนันทนาการ)

  **รายการที่ตั้งจ่ายใหม่**

1. งบลงทุน ค่าครุภัณฑ์ ครุภัณฑ์สำนักงาน ประเภทครุภัณฑ์คอมพิวเตอร์หรืออิเล็กทรอนิกส์ เพื่อจ่ายเป็นค่าจัดซื้อเครื่องคอมพิวเตอร์โน้ตบุ๊ก สำหรับงานประมวลผล จำนวน 1 เครื่อง ๆ ละ 24,000 (สองหมื่นสี่พันบาทถ้วน)

โดยมีคุณสมบัติดังนี้

- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) และ 8 แกนเสมือน (8 Thread) และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง (TurboBoost หรือ Max Boost) โดยมีความเร็วสัญญาณนาฬิกาสูงสุด ไม่น้อยกว่า 4 GHz จํานวน 1 หน่วย

- หนวยประมวลผลกลาง (CPU) มีหนวยความจําแบบ Cache Memory รวมในระดับ (Level) เดียวกันขนาดไม่นอยกวา 8 MB

 - มีหน่วยความจําหลัก (RAM) ชนิด DDR4 หรือดีกว่า ขนาดไม่น้อยกว่า 8 GB

- มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 1 TB หรือ ชนิด Solid State Drive ขนาดความจุไม่น้อยกว่า 250 GB จํานวน 1 หน่วย

- มีจอภาพที่รองรับความละเอียดไม่น้อยกว่า 1,366 x 768 Pixel และมีขนาดไม่น้อยกว่า 12 นิ้ว

-13-

- มีกล้องความละเอียดไม่น้อยกว่า 1,280 x 720 pixel หรือ 720p

- มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง

- มีช่องเชื่อมต่อแบบ HDMI หรือ VGA จํานวนไม่น้อยกว่า 1 ช่อง

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่าแบบติดตั้งภายใน (Internal) หรือภายนอก (External) จํานวนไม่น้อยกว่า 1 ช่อง

- สามารถใช้งานได้ไม่น้อยกว่า Wi-Fi (IEEE 802.11 ax) และ Bluetooth

2. งบลงทุน ค่าครุภัณฑ์ ครุภัณฑ์สำนักงาน เก้าอี้สำนักงาน เพื่อจ่ายเป็นค่าจัดซื้อเก้าอี้สำนักงาน จำนวน 2 ตัวๆ ละ 3,500 บาท รวมเป็นเงิน 7,000 บาท (เจ็ดพันบาทถ้วน) เป็นไปตามหนังสือกระทรวงมหาดไทย ที่ มท 0808.2/ว1095 ลงวันที่ 28 พฤษภาคม 2564 เป็นครุภัณฑ์ที่ไม่มีกำหนดไว้ในบัญชีราคามาตรฐานครุภัณฑ์หรือครุภัณฑ์หรือตั้งงบประมาณตามวงเงินที่กำหนดไว้ในบัญชีราคามาตรฐานไม่ได้จึงขอตั้งงบประมาณรายจ่ายค่าครุภัณฑ์ตามราคาในจังหวัดหรือท้องถิ่น (ราคาตามท้องตลาด) (แผนงานการศึกษา งานบริหารทั่วไปเกี่ยวกับการศึกษา)

 **รวมเงินตั้งจ่ายเป็นรายการใหม่ทั้งสิ้น 31,000 บาท**

 **หมายเหตุ - อ้างตามบัญชีมาตรฐานครุภัณฑ์ ธันวาคม 2566**

 อาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๖๓ ประกาศ ณ วันที่ ๒5 พฤศจิกายน ๒๕๖๓ ในหมวดที่ ๔ การโอนและการแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในงบลงทุนโดยการโอนเพิ่ม โอนลด ที่ทำให้ ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น ในการนี้เพื่อปฏิบัติให้ถูกต้องเป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๖๓

ประธานสภาฯ - หลังจากได้ฟังคำชี้แจงจากกองการศึกษา ฯ แล้ว ผมจะขอมติที่ประชุมให้การอนุมัติให้แก้ไขเปลี่ยนแปลงคำชี้แจง เชิญครับ

เลขานุการสภาฯ - ก่อนที่จะลงมติ ดิฉันขอนับองค์ประชุมก่อนนะคะ ได้นับองค์ประชุมได้ 8 คน ถือว่าครบองค์ประชุม เชิญค่ะ

มติที่ประชุม - ที่ประชุมสภาองค์การบริหารส่วนตำบลสี่เหลี่ยม ได้มีมติให้ความเห็นอนุมัติให้แก้ไข

เปลี่ยนคำชี้แจงงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้างฯ ด้วยคะแนนเสียงจำนวน 7 เสียง ประธานสภาองค์การบริหารส่วนตำบลสี่เหลี่ยมงดออกเสียงจำนวน 1 เสียง

**4.2** บันทึกข้อตกลงความร่วมมือว่าด้วยการบริหารจัดการขยะมูลฝอยจากชุมชนของ

องค์กรปกครองส่วนท้องถิ่น

นายสุทัศน์ฯ - กระผม นายสุทัศน์ ลีประโคน หัวหน้าสำนักปลัดรักษาราชการแทนผอ.กอง-

หัวหน้าสำนักปลัดฯ สาธารณสุขและสิ่งแวดล้อม ขอชี้แจง ดังต่อไปนี้ครับ

ตามที่องค์การบริหารส่วนจังหวัดบุรีรัมย์ ได้จัดส่งบันทึกข้อตกลงความร่วมมือว่าด้วยการบริหารจัดการขยะมูลฝอยจากชุมชน โดยให้จัดทำเป็นบันทึกข้อตกลงเสนอต่อสภาท้องถิ่นและจัดส่งมติสภาฯที่ได้พิจารณาแล้ว ให้องการบริหารส่วนจังหวัดบุรีรัมย์

-14-

ประธานสภาฯ - หลังจากได้ฟังคำชี้แจงจากกองสาธารณสุขและสิ่งแวดล้อมแล้ว ผมจะขอมติที่ประชุมให้การอนุมัติบันทึกข้อตกลงความร่วมมือว่าด้วยการบริหารจัดการขยะมูลฝอยจากชุมชนขององค์กรปกครองส่วนท้องถิ่นเพื่อจัดทำเป็นบันทึกข้อตกลง เชิญครับ

เลขานุการสภาฯ - ก่อนที่จะลงมติ ดิฉันขอนับองค์ประชุมก่อนนะคะ ได้นับองค์ประชุมได้ 8 คน ถือว่าครบองค์ประชุม เชิญค่ะ

มติที่ประชุม - ที่ประชุมสภาองค์การบริหารส่วนตำบลสี่เหลี่ยม ได้มีมติให้ความเห็นอนุมัติให้จัดส่งบันทึกข้อตกลงความร่วมมือว่าด้วยการบริหารจัดการขยะมูลฝอยจากชุมชน โดยให้จัดทำเป็นบันทึกข้อตกลงเสนอต่อสภาท้องถิ่นและจัดส่งมติสภาฯ ด้วยคะแนนเสียงจำนวน 7 เสียง ประธานสภาองค์การบริหารส่วนตำบลสี่เหลี่ยมงดออกเสียงจำนวน 1 เสียง

ที่ประชุมฯ - รับทราบ

 **ระเบียบวาระที่ 5** เรื่องอื่นๆ

ประธานสภาฯ - ท่านใดมีอะไรจะซักถามหรือเพิ่มเติมอะไรหรือไม่

ที่ประชุม - ไม่มี

ประธานสภาฯ - ถ้าไม่มีผมขออนุญาตปิดประชุมแต่เพียงเท่านี้

ที่ประชุม - รับทราบ

**ปิดการประชุม** - เวลา 12.30 นาฬิกา

 ลงชื่อ  สุวัจนา สุขกมล ผู้จดรายงานการประชุม

 (นางสาวสุวัจนา สุขกมล)

 เลขานุการสภาองค์การบริหารส่วนตำบลสี่เหลี่ยม

 ลงชื่อ สมพงษ์ เกาประโคนรายงานการประชุม

 (นายสมพงษ์ เกาประโคน)

 ประธานสภาองค์การบริหารส่วนตำบลสี่เหลี่ยม

  **คณะกรรมการตรวจรับรองรายงานการประชุม**

ลงชื่อ สมพร บุญสุขกรรมการ

(นายสมพร บุญสุข)

 สมาชิกสภาองค์การบริหารส่วนตำบลสี่เหลี่ยมหมู่ที่ 3

ลงชื่อ พินิจ เรืองรัมย์กรรมการ

(นายพินิจ เรืองรัมย์)

 สมาชิกสภาองค์การบริหารส่วนตำบลสี่เหลี่ยมหมู่ที่ 8

ลงชื่อ ชาติ ยืนยาวกรรมการ

 (นายชาติ ยืนยาว)

 สมาชิกสภาองค์การบริหารส่วนตำบลสี่เหลี่ยมหมู่ที่ 4